Profesori de la Facultatea de Litere, autori ai unei monografii publicate la Oxford University Press 
Universitatea din București se bucură să semnaleze apariția monografiei The Oxford History of Romanian Morphology la Oxford University Press, apărută la prestigioasa editură britanică Oxford University Press. Din colectivul acestei monografii fac parte și patru profesori de la Facultatea de Litere a Universității din București. 
Astfel, conf. univ. dr. Adina Dragomirescu, prof. univ. dr. Gabriela Pană Dindelegan, conf. univ. dr. Oana Uță Bărbulescu și prof. univ. dr. Rodica Zafiu s-au alăturat prof. univ. dr. Martin Maiden de la University of Oxford, Doctor Honoris Causa al Universității din București. Pe lângă UB, autorii români mai sunt afiliați și Institutului de Lingvistică „Iorgu Iordan – Al. Rosetti” al Academiei Române, al cărei director este conf. univ. dr. Adina Dragomirescu.
The Oxford History of Romanian Morphology se înscrie în seria de lucrări dedicate limbii române publicate de Oxford University Press: cărți colective – prof. univ. dr. Gabriela Pană Dindelegan (coord.), The Grammar of Romanian, 2013; prof. univ. dr. Gabriela Pană Dindelegan (coord.), The Syntax of Old Romanian, 2016, sau de autor – conf. univ. dr. Alexandru Nicolae, Word Order and Parameter Change in Romanian. 
Prin aceste titluri, limba română revine în centrul de interes al lucrărilor de gramatică romanică.

Prima analiză integrală a evoluției sistemului morfologic al limbii române
The Oxford History of Romanian Morphology este prima analiză integrală a evoluției sistemului morfologic al limbii române. Româna este una dintre cele mai complexe limbi romanice din punctul de vedere al sistemului morfologic, însă este mult mai puțin studiată în comparație cu limbi ca franceza sau spaniola. După o introducere care prezintă o schiță de descriere a istoriei limbii române, a sistemului de scriere, a principalelor caracteristici tipologice și a tiparelor alomorfice majore, capitolele cărții explorează o gamă largă de tipare complexe ale gramaticii limbii române, a căror structură și istorie au rămas, în bună măsură, inaccesibile în comunitatea vorbitoare de engleză. Printre cele mai distinctive caracteristici ale limbii române discutate de autori sunt: sistemul flexionar cazual; formarea pluralului (puțin predictibilă); existența unei forme nepersonale care pare a fi continuarea supinului latin; absența aproape completă a flexiunii de conjunctiv; tiparele complexe de alomorfie care au rezultat în urma schimbărilor fonetice succesive și altele. Originea frecvent controversată a multora dintre aceste fenomene și procese are importanță atât pentru morfologia istorică a limbilor romanice, cât și pentru morfologia teoretică în general. 

Mai multe detalii despre volum pot fi accesate aici, iar persoanele interesate pot consulta cuprinsul monografiei The Oxford History of Romanian Morphology aici.

